रंका(गढ़वा) : रंका प्रखंड के कटरा उत्क्रमित मध्य विद्यालय के विलय के बाद भी कटरा आदिवासी बहुल क्षेत्र के बच्चे लरकोरिया उत्क्रमित विद्यालय में पढ़ने नहीं जा रहे हैं । इस संबंध में कटरा ग्राम के ग्रामीणों ने बतलाया कि सरकार हम आदिवासी ग्रामीण के बच्चों को की उपेक्षा कर रही है । हर जगह आदिवासी के बच्चे को पढ़ने के लिए विद्यालय का निर्माण कराया जा रहा है । पर रंका प्रखंड के कटरा पंचायत में जो आजादी के बाद 1954 में बना विद्यालय को बंद कर गांव से 3 किलोमीटर दुर गांव के बच्चों को भेजने के लिए हम लोगों से कहा जा रहा है जो कि ठीक नहीं है हम अपने बच्चे को अपना कटरा विद्यालय छोड़कर किसी भी कीमत पर लरकोरिया विद्यालय में अपने बच्चों को पढ़ने नहीं भेजेंगे । इस संबंध में विद्यालय पढ़ रहे छात्रा ने कहा कि किसी भी परिस्थिति में हम अपना विद्यालय छोड़कर दूसरे विद्यालय में पढ़ने नहीं जाएंगे ग्रामीणों का मांग है कि जल्द कटरा विद्यालय मे छौ से आठ की पढ़ाई शुरू किया जाए